#### E L Ő T E R J E S Z T É S

### Szombathely Megyei Jogú Város Közgyűlése

### Gazdasági és Városstratégiai Bizottságának

**2016. szeptember 21-i ülésére**

*Javaslat a civil kezdeményezésben megvalósuló szemétgyűjtési akcióban összegyűjtött hulladék kezelésének költségeivel kapcsolatban*

Szombathely Megyei Jogú Város Közgyűlése 137/2015. (IV. 16.) Kgy. sz. határozatában felkérte a polgármestert és a SZOMHULL Nonprofit Kft. ügyvezetőjét, hogy vizsgálják meg annak lehetőségét, hogy a civil kezdeményezésben megvalósuló szemétgyűjtési akcióban összegyűjtött hulladék elszállításának, lerakásának költsége ne a kezdeményezőket terhelje.

A SZOVA Zrt. és Szombathely Megyei Jogú Város Önkormányzata által 1998. április 10-én kelt, köztisztasági feladatok ellátásával kapcsolatos szerződés 2.5.6. pontja alapján a Szolgáltató vállalja, hogy lakossági kezdeményezésű közterület-takarítási, hulladékgyűjtési akciókhoz térítésmentesen szerszámokat, eszközöket biztosít.

Ebben az esetben a hulladék szállításának és lerakásának költségei hárulhatnak a hulladékgyűjtést szervezőkre, amely költségeket az Önkormányzat átvállalhatja.

Javasoljuk a köztisztasági szerződés I. sz. mellékletének a rendszeres köztisztasági feladatok, valamint egyéb városgazdálkodási szolgáltatások végzésére felhasználható pénzügyi előirányzatok *1.1.1. számú Utak, járdák, parkolók „tavaszi nagytakarítása”* sorának terhére a civil kezdeményezésekkel megvalósuló hulladékgyűjtési akciók hulladékelszállítási és lerakási költsége az Önkormányzat által átvállalható legyen.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2016. szeptember „ ”

/:Illés Károly:/

**HATÁROZATI JAVASLAT**

**….…./2016. (IX. 21.) számú Gazdasági és Városstratégiai Bizottsági határozat**

A Gazdasági és Városstratégiai Bizottság a civil kezdeményezésben megvalósuló szemétgyűjtési akcióban összegyűjtött hulladék kezelése költségeinek viseléséről szóló előterjesztést megtárgyalta, és az alábbi döntést hozta.

A Gazdasági és Városstratégiai Bizottság támogatja, hogy a civil kezdeményezésekkel megvalósuló hulladékgyűjtési akciók hulladékelszállítási és lerakási költségének viselése a köztisztasági szerződés I. sz. mellékletének *1.1.1. számú Utak, járdák, parkolók „tavaszi nagytakarítása”* sora terhére történjen a mindenkori fedezet erejéig.

**Felelős:** Lendvai Ferenc, a Gazdasági és Városstratégiai Bizottság elnöke

/A végrehajtás előkészítéséért:

Lakézi Gábor, a Városüzemeltetési Osztály vezetője

Stéger Gábor, a Közgazdasági és Pénzügyi Osztály vezetője

**Határidő:** azonnal